钦定古今图书集成/方舆汇编/职方典/第1475卷 > 临安府祠庙考 通志州县志合载
## 钦定古今图书集成/方舆汇编/职方典/第1475卷 > 临安府祠庙考 通志州县志合载

本府。〈建水州附郭。〉

风云雷雨山川坛　在府城南。按《州志》：“明洪武三十年建，春秋二仲上巳日祭。”

社稷坛　在府城北。按《州志》：“明洪武三十年建，春秋二仲戊日祭。”

郡厉坛　在府北城外。按《州志》，明洪武三十年建。每岁春清明日、孟秋望日，孟冬朔日祭，无祀鬼神。

城隍庙　在府治东，州县皆同。

旗纛庙　在旧临安卫公廨后。

八蜡庙　在府城北

武侯祠　在儒学北。按《府志》，在州治东南，即临安卫故址。

关王庙　在府治西。按《明通志》：“指挥王信万兵修建。”

文昌宫　在府治西

表忠祠　祀交阯前后死事尚书刘儁、陈洽，参政刘昱，都司吕毅，参政冯贵、侯保，都督黄中，知府刘子辅、易先，知州何忠，掌交阯布、按二司尚书黄福。“岁春、秋二仲上辛日祭。”

忠臣祠　在府治东，祀鄱阳死节太原侯王胜、合肥子王德，岁春秋二仲辛日祭。

徐公祠　在府治前，祀沅江死事布政使徐樾，岁秋仲十七日祭。按《州志》：“祭之日，急风雷雨辄应。”

景贤祠　在启圣祠后，祀翰林学士王奎、副都御史韩宜可。春秋上丁祭。

白龙潭龙王庙　：在府西北十二里。岁春仲致祭。

东岳庙　在府治东。按《明一统志》，“指挥万僖建。” 三官庙　在府治西。按《明一统志》：“郡人钱锐建。” 五显庙　在府北城外。“相传其地多虎，立庙镇之。”

圣母祠　在府城北

晏公祠　在府城东

萧公祠　在府曲江驿

土主庙　在府东南

石屏州

白马庙　在宝秀

二忠祠　杨、李二都督戍石屏，战没于阵，历有灵异。土人立祠，春秋祭之。

十公祠　在东城外，祀名宦之有功德于屏者。知州陈仲晦、曾所能、萧廷对、江墉、罗廷光、署州尹。东周周之相、顾庆恩、朱统𬭼、郑相十人。今题。

额贤侯遗爱

吴敬德祠　在州治南。按《明一统志》：在州北，唐建，今徙于州南。

碧玉神祠　按《明通志》：“在州路居村。”

东岳庙　在东门内

土主庙　在州南厢

关王庙　一在州南厢，一在吴家营，一在宝秀，一在《作假寨》。

阿迷州

雷公祠　在阿迷州南五十里。按《明通志》，“巡抚侍郎邹应龙建。”

三厉祠　在州东十五里，祀东征牳。阵亡千户魏朝凤、百户李邦郁谭大经。

关帝庙　：在城内西门，三层。

萧公庙　在东门外，知州钱弘业修。

宁州

“三皇祠　” “在治东坛右。”

土主祠　在治西三里浣江桥。

城隍祠　：在治西城内。

痘神祠　在城隍庙右

萧公祠　在痘神祠右

东王祠　在登楼山中层顶。

“碧玉祠　” 在碧玉峰左。

五谷神祠　在州路居村。

东玉神祠　在州治东南。

龙王庙　“一在吕公山” ，一在新平县南。

忠勇祠　在甸苴关。祀蛮莫死事宁州目把者义。

大魁阁　在州治北

通海县

忠孝祠　：在学东，提学郑元建，祀董庄愍井子茂春，今废。

武保祠　在秀山神祠下，岁仲秋廿二日祭。萧公庙　在迎恩桥之左。明崇祯间，江右客民建。

三节祠　在县治北。明初东旭河南光山人，任御史，谪戍通海，挈家来滇，道病卒，子钦代父戍，从征末泥死，其妻卢氏，寡居无子，有欲强夺其志者，氏不从，痛哭自沉于海。邑人哀之，为立庙。秀山神祠　在秀山下。按《府志》，俗呼土主庙在秀山中，支宋段思平建，辛卯年邑中善姓重修。白马庙　在县治东。

真武庙　在县治南。按《明通志》：“指挥吴善建河西县”

英佑神祠　在县治北

龟山神祠　在县治东

螺蜂山神祠　在县螺髻村。

白龙祠　在县治南

石母庙　在县碌碑村。按《明通志》：“石如人像，因建庙。”

嶍峨县

香柏土主祠　：在县治西南。

桂峰土主祠　：在县治南桂峰山麓。

东岳庙　在县北门内，新修。

关帝庙　一在县西，明成化三年建，屡经修葺。一在塔龙城后。

元帝庙　在塔龙古，设巡检司城后。

土主庙　在塔龙城后

蒙自县

关帝庙　：在县治东南。康熙二十三年，知县孙居湜重修，规制阔大。四十七年，知县韩三异新设，春秋祀典。

土主庙　在县西南，神最灵异。万历间，交兵入寇时，庙顶大蜂飞入贼帐，尽螫其目，贼遂大败。人以为神助。敕赐“护国灵帝” 匾额。

水府庙　一在县南，一在个旧江右客民建。龙王庙　一在县东门外学海中，今废。一在大屯。

卢公祠　旧在西关外，祀本府节推卢公。因卢公曾摄县事，有惠政，民为立祠，今废。

张公祠　在新安所城北。祀云南都司张公，名世明。万历中，剿贼安民，立祠祀之。今废。

刘公祠　在新安所城北，祀都谏刘公洙。正德时，公改新安所。城人德之，立祠以祀。

新平县

巽隐程公祠　在旧新化州西，祀程本立，明初谪他郎甸长官司吏目。

忠义祠　参将邓子龙请建，祀阵亡将士。东岳庙　在城东关外。

关圣庙　在城东关外

土主庙　在城东关外

龙王庙　在城西关外

马王庙　在城东营伍内。